ddrg/super_eurlex huggingface dataset:
DA Den Europæiske Unions Tidende CE 84/672

(2004/C 84 E/0758)

SKRIFTLIG FORESPØRGSEL E-0792/04

af Jonas Sjöstedt (GUE/NGL) til Kommissionen

(11. marts 2004)

Om: Tyrkiets tilbagelevering af ejendomme

Mange assyriske, kaldæiske og syriske kristne og armenere, som deporteredes i 1915 i det ottomanske rige, er blevet likviderede. Den tyrkiske stat har konfiskeret deres ejendomme med den begrundelse, at de, som er blevet likviderede, har været forsvundne siden og ikke har passet deres ejendomme. Disse konfiskationer fandt blandt andet sted mellem 1951 og 1960. I officielle dokumenter og beslutninger kalder den tyrkiske stat disse ejendomme for »forladte armenske aktiver«.

Overvejer Kommissionen at træffe foranstaltninger for at få Tyrkiet til at levere disse ejendomme tilbage til de assyrisk-kaldæersk-syrisk kristne og armenske ejere?

Svar afgivet på Kommissionens vegne af Günter Verheugen

(19. april 2004)

Spørgsmålet om de konfiskerede og beslaglagte ejendomme, der tilhørte medlemmer af ikke-muslimske trossamfund i Tyrkiet, har gentagne gange været omtalt i Kommissionens periodiske rapporter i de seneste år.

I den periodiske rapport fra oktober 2002 nævner Kommissionen således, at »hvad ikke-muslimske trossamfund angår, er det kun ejendomme, der er anmeldt i henhold til lov nr. 2762 fra 1936, som anerkendes juridisk, og at alle ejendomme, der ikke blev opført på listen i 1936, er blevet overtaget af den tyrkiske stat eller vil kunne risikere at blive konfiskeret. Armenske, græske og katolske ejendomme er blevet konfiskeret eller risikerer at blive det«. I rapporten fra november 2003 anfører Kommissionen, at »spørgsmålet om konfiskerede ejendomme, der er et anliggende, der giver anledning til bekymring blandt ikke-muslimske trossamfund, endnu ikke er blevet behandlet. På grund af disse trossamfunds manglende juridiske status er deres ejendomme under konstant risiko for at blive konfiskeret, og forsøg på at generhverve ejendom ad rettens vej støder på talrige forhindringer«.

Kommissionen er for nylig blevet underrettet om, at de tyrkiske myndigheder som led i deres bestræbelser for at løse problemerne vedrørende ikke-muslimske trossamfund for nylig har besluttet at udarbejde en oversigt over de ejendomme, der er blevet konfiskeret og beslaglagt siden 1936.

Kommissionen vil fortsat følge denne sag nøje.
2.

Det ærede medlem spørger, om Kommissionen kan garantere, at personer, der har begået krigsforbrydelser under 2. Verdenskrig, vil blive overgivet til Danmark fra Tyskland. Kommissionen henleder det ærede medlems opmærksomhed på de erklæringer, der er er afgivet i forbindelse med rammeafgørelsens artikel 32. Da Rådet vedtog rammeafgørelsen, fik hver medlemsstat mulighed for at afgive en erklæring om, at det som fuldbyrdelsesland fortsat ville behandle begæringer vedrørende handlinger begået før en bestemt dato i overensstemmelse med det udleveringssystem, der var gældende før 1. januar 2004. Da Tyskland ikke afgav en sådan erklæring, finder Kommissionen ikke, at der er noget til hinder for, at de danske myndigheder udsteder en arrestordre vedrørende tyske statsborgere, der skal arresteres i en medlemsstat, der har gennemført rammeafgørelsen. Når Tyskland gennemfører rammeafgørelsen, vil den også have retskraft på dets område. Fuldbyrdelsesmyndigheden kan imidlertid nægte at fuldbyrde den europæiske arrestordre af de årsager, der er omhandlet i rammeafgørelsen (f.eks. forældet efter national ret).
DA Den Europæiske Unions Tidende CE 84/445

(2004/C 84 E/0519)

SKRIFTLIG FORESPØRGSEL E-0717/04

af Avril Doyle (PPE-DE) til Kommissionen

(10. marts 2004)

Om: Johnes sygdom

Hvilke planer har Kommissionen med henblik på at behandle de dyrevelfærdsspørgsmål, der rejser sig i forbindelse med Johnes sygdom i EU?

Svar afgivet på Kommissionens vegne af David Byrne

(1. april 2004)

Kommissionen er naturligvis foruroliget over de alvorlige problemer for dyrs sundhed og velfærd, som Johnes sygdom (paratuberkulose) forårsager i EU.

For at øge den videnskabelige viden om denne sygdom er der ydet økonomisk støtte til en række specifikke forskningsprojekter under EU's rammeprogram. Projekterne har bl.a. vedrørt forbedrede diagnosemetoder, epidemiologi- og risikovurdering, vilde dyrs rolle i overførsel af sygdom og styringsværktøjer til at kontrollere sygdommen hos drøvtyggende husdyr.

Kommissionen har også for nylig anmodet Den Europæiske Fødevaresikkerhedsautoritet (EFSA) om at afgive en videnskabelig udtalelse om risikoen for overførsel af den sygdomsfremkaldende organisme mycobacterium avium subsp. paratuberculosis via tyresæd.

Kommissionen vil omhyggeligt analysere resultatet af dette arbejde og de videnskabelige fremskridt, således at der kan træffes de rette foranstaltninger for at sikre dyrs sundhed og velfærd i EU.

Det bør desuden bemærkes, at der i princippet kan ydes EU-støtte til programmer for kontrol med og/eller udryddelse af Johnes sygdom inden for rammerne af Rådets beslutning 90/424/EØF af 26. juni 1990 om visse udgifter på veterinærområdet (1). Ingen medlemsstater har dog til dato indsendt forslag til et sådant program til Kommissionen.

(1) EFT L 224 af 18.8.1990.
DA Den Europæiske Unions Tidende CE 84/410

(2004/C 84 E/0477)

SKRIFTLIG FORESPØRGSEL E-0475/04

af Marianne Thyssen (PPE-DE) til Kommissionen

(23. februar 2004)

Om: Sproglig diskrimination i stillingsopslag

Via websiden www.lingvo.org/eo/2/15 har jeg fået kendskab til en række tilfælde af diskrimination på grund af sprog i stillingsopslag, som klart er overtrædelser af fællesskabslovgivningen om fri bevægelighed for arbejdstagere. Det drejer sig mere specifikt om anvendelsen af kriteriet »native speaker« ved ansættelse i ngo'er, der finansieres med EU-midler, kontorer for faglig bistand og private firmaer.

Jeg har kendskab til, at Kommissionen allerede flere gange i sine svar på skriftlige forespørgsler har givet udtryk for sin holdning til dette problem. Det er et skridt i den rigtige retning, at Kommissionen har gjort sine tjenester opmærksom på eventuel diskrimination i stillingsopslag og anmodet dem om at træffe de nødvendige foranstaltninger i forbindelse med deres aftalepartnere. Endvidere er det opmuntrende at se, at Kommissionen har understreget, at den om nødvendigt vil anvende sine juridiske beføjelser til at forhindre anvendelsen af kriteriet »native speaker« i stillingsopslag.

Imidlertid viser de parlamentariske forespørgsler, som siden 2001 gentagne gange er blevet stillet om dette emne, klart, at Kommissionen absolut ikke har gjort tilstrækkelig brug af sine juridiske beføjelser til endelig at sætte en stopper for disse fremgangsmåder. I Europa-Parlamentet er der på tværs af de politiske grupper også tale om en stærkt tiltagende vrede over Kommissionens passive holdning.

Kommissionen bedes oplyse, hvorfor den indtil nu, på trods af klare og påviste krænkelser af fællesskabslovgivningen, endnu ikke har gjort brug af sine juridiske beføjelser? Vil Kommissionen fra nu af og i overensstemmelse med de i EF-traktaten fastlagte bestemmelser resolut gå imod enhver sproglig diskrimination i stillingsopslag, som offentliggøres af organisationer, som den (med)finansierer?
—

Hvorledes agter Kommissionen at reagere over for en sådan situation, som nu har antaget en strukturel karakter? Hvorledes agter Kommissionen at gennemføre ovennævnte princip nu, hvor der er et reelt problem med hensyn til beskyttelse af den europæiske elektrostålindustri, som indebærer en risiko — der, så vidt forespørgeren kan vurdere, vil kunne konstateres allerede i de næste måneder — for en stigning i priserne på slutprodukter, som indeholder stål?
DA Den Europæiske Unions Tidende CE 84/703

(2004/C 84 E/0789)

SKRIFTLIG FORESPØRGSEL P-1040/04

af Enrico Ferri (PPE-DE) til Kommissionen

(29. marts 2004)

Om: Kriterier for avlshingstes indførelse i stambogen — fællesskabsbestemmelsernes gennemførelse i national ret

For at følge op på min forespørgsel af 27. oktober 2003 og det tilhørende svar fra Kommissionen med nummer P-3312/03 (1), vil jeg gerne understrege, at spørgsmålet, udover at høre under Generaldirektoratet for Sundhed og Forbrugerbeskyttelses kompetenceområde, også hører under Generaldirektoratet for Det Indre Markeds kompetenceområde. Desuden oplyser Kommissionen i sit svar kun, at den ikke kender til sagen og giver ikke udtryk for sin mening om den.

Kan Kommissær Byrne og Kommissær Bolkestein på vegne af Kommissionen oplyse, hvad der er blevet gjort for at kontrollere, at der i Italien sker en korrekt og passende gennemførelse af EU-lovgivningen på dette område?

Kan Kommissionen oplyse om og hvordan lovligheden af den evalueringskommission, som nævnes i ovennævnte forespørgsel er blevet kontrolleret?

Svar afgivet på Kommissionens vegne af David Byrne

(23. april 2004)

Kommissionen vil gerne forsikre det ærede parlamentsmedlem om, at den har fulgt op på de oplysninger, som han fremsendte i skriftligt spørgsmål nr. P-3312/03 af 27. oktober 2003.

Som Kommissionen oplyste i sit svar, havde den ikke kendskab til, at der i Italien eksisterer en morfologisk test, som foretages i forbindelse med avlshingstes indførelse i stambogen, eller en hermed beskæftiget evalueringskommission.

Foranlediget af spørgsmålet besluttede Kommissionen imidlertid at indlede en undersøgelse på eget initiativ under registreringsnummeret 2004/2069 med henblik på at afdække kendsgerningerne og træffe hensigtsmæssige konklusioner på den baggrund.

Undersøgelsen ledes af Generaldirektoratet for Sundhed og Forbrugerbeskyttelse, som er den ansvarlige tjenestegren i forbindelse med direktiv 90/427/EF (2) om zootekniske og genealogiske betingelser for samhandelen inden for Fællesskabet med enhovede dyr.

I den forbindelse blev der den 31. marts 2004 sendt en skrivelse til de italienske myndigheder, hvori disse blev bedt om at bekræfte eksistensen af denne test, og hvori Kommissionen udbad sig en kopi af den relevante nationale lovgivning.

(1) EFT C 70 E af 20.3.2004, s. 254.

(2) Rådets direktiv 90/427/EØF af 26. juni 1990 om zootekniske og genealogiske betingelser for samhandelen inden for Fællesskabet med enhovede dyr (EFT L 224 af 18.8.1990).
DA Den Europæiske Unions Tidende CE 84/546

(2004/C 84 E/0622)

SKRIFTLIG FORESPØRGSEL E-0194/04

af Avril Doyle (PPE-DE) til Kommissionen

(29. januar 2004)

Om: Flyve- og tjenestetidsbegrænsninger for piloter i luftfartsselskaber

Selv om jeg er engageret i spørgsmålet om luftfartssikkerhed og støtter målet om harmonisering af flyve-og tjenestetidsbegrænsninger inden for EU, er jeg blevet opmærksom på en vis kritik af de nye forslag om flyve- og tjenestetidsbegrænsninger.

Hvilke planer har Kommissionen i betragtning af denne kritik om at lade ændringsforslagene af Brian Simpson gennemgå en uafhængig undersøgelse på et lægeligt/videnskabeligt grundlag?

Svar afgivet på Kommissionens vegne af Loyola de Palacio

(2. marts 2004)

Kommissionen afsluttede den 10. februar 2004 sin behandling af et ændret forslag til forordning om ændring af Rådets forordning (EØF) nr. 3922/91 om harmonisering af tekniske krav og administrative procedurer inden for civil luftfart (1). Dette nye forslag omfatter i bilag III, del Q, den ordning for begrænsning af flyvetid, som Europa-Parlamentet har foreslået (2). Desuden foreslår Kommissionen at tilføje en ny artikel til forordning (EØF) nr. 3922/91 (3) om en revision af nævnte del Q baseret på en videnskabelig og medicinsk evaluering af de bestemmelser deri, der skal iværksættes af det europæiske luftfartssikkerhedsagentur.

Efter den kommende udvidelse af det europæiske luftfartssikkerhedsagenturs (EASA) opgaver inden for luftfart, som omhandlet i artikel 7 i forordning (EF) nr. 1592/2002 (4), vil Kommissionen kræve, at EASA foretager denne videnskabelige og medicinske evaluering.

(1) EFT C 311 E af 31.10.2000, ændret ved forslag fremsat af Kommissionen ifølge EF-traktatens artikel 250, stk. 2, EFT C 227 E af 24.9.2002.

(2) Betænkning nr. A5-0263/2002 af 10.7.2002.

(3) Rådets forordning (EØF) nr. 3922/91 af 16. december 1991 om harmonisering af tekniske krav og administrative procedurer inden for civil luftfart, EFT L 373 af 31.12.1991.

(4) Europa-Parlamentets og Rådets forordning (EF) nr. 1592/2002 af 15. juli 2002 om fælles regler for civil luftfart og om oprettelse af et europæisk luftfartssikkerhedsagentur, EFT L 240 af 7.9.2002.
DA Den Europæiske Unions Tidende CE 84/674

(2004/C 84 E/0761)

SKRIFTLIG FORESPØRGSEL E-0803/04

af Markus Ferber (PPE-DE) til Kommissionen

(15. marts 2004)

Om: Ansøgning om støttemidler fremsat af hr. Doriano Cataffo

Mit kontor har modtaget en forespørgsel fra advokatfirmaet Kiederle, Dr. Schulz & Kollegen i Augsburg, som har henvendt sig til mig på vegne af deres klient hr. Bernhard Oswald, Pfarrer-Steinacker-Str. 15 a, D-86551 Aichach, Tyskland.

I 2002 fik hr. Doriano Cataffo, Via R. Ricci 46, I-84129 Salerno, Italien, af hr. Oswald til opgave at fremsætte en ansøgning om støttemidler for Kommissionen. Med pengene ville hr. Oswald erhverve en grund i Herzog-Max-Str. 7 i D-86551 Aichach/Unterwittelsbach, Tyskland, for der at bygge en pension. Hr. Cataffo lovede ham at kunne fremskaffe EU-støttemidler inden for EF-støtterammen 2000-2006 til finansiering af projektet.

Selv om hr. Cataffo har modtaget betaling for sin ydelse, synes der ikke at være fremsat nogen ansøgning. Hr. Oswald er derfor ved at sagsøge hr. Cataffo.

Jeg vil bede Kommissionen bidrage til sagens oplysning ved at besvare følgende spørgsmål:

1. Har hr. Cataffo på vegne af hr. Oswald indgivet en sådan ansøgning om støttemidler?

2. Hvis ja, er denne blevet godkendt, og er pengene blevet udbetalt?

3. Er der principielt mulighed for at yde støtte til sådanne byggeprojekter?

4. Har Kommissionen kendskab til hr. Cataffo, som ifølge advokatfirmaet Kiederle, Dr. Schulz & Kollegen allerede flere gange er optrådt i lignende sager, og til dennes virke?

Svar afgivet på Kommissionens vegne af Franz Fischler

(16. april 2004)

Kommissionen har ikke fundet noget bevis for, at det projekt, der nævnes af det ærede medlem, er blevet samfinansieret af strukturfondene inden for rammerne af det nuværende 2000-2006 mål 2-program for Bayern. De bayerske myndigheder, som er ansvarlige for forvaltningen af de projekter, der støttes af programmet, har ikke kendskab til nogen ansøgning om et sådant projekt. Der forelægger ikke bevis for, at noget andet EU-støtteinstrument, der er til de bayerske myndigheders rådighed, har været involveret.

Enhver ansøgning om støtte skal fremsendes til den udpegede forvaltningsmyndighed i Bayern, som er ansvarlig for ovennævnte program.

Kommissionen har allerede kendskab til hr. Cataffos aktiviteter som følge af skriftlig forespørgsel E-2566/03 fra det ærede medlem (1).

(1) EFT C 78 E af 27.3.2004.
DA Den Europæiske Unions Tidende CE 84/565

(2004/C 84 E/0642)

SKRIFTLIG FORESPØRGSEL E-0286/04

af Caroline Lucas (Verts/ALE) til Kommissionen

(6. februar 2004)

Om: Forsøg på aber i EU

Resultaterne af den hemmelige undersøgelse, som den britiske dyrebeskyttelsesorganisation BUAV (British Union for the Abolition of Vivisection)gennemførte i et forskningsanlæg i München i Tyskland, som ejes af Covance GmbH Laboratories, er stærkt foruroligende. Undersøgelsen viser mangelfuld håndhævelse af direktiv 86/609/EØF (1) om beskyttelse af dyr, der anvendes til forsøg og andre videnskabelige formål. Da der findes mange lignende forskningsanlæg i EU, er der i høj grad grund til at bekymre sig over forholdene på laboratoriet i Münster.

Hvad mener Kommissionen om resultaterne af BUAV-undersøgelsen, og hvad foretager den sig for at forhindre lignende overtrædelser af direktiv 86/609/EØF i fremtiden?

Hvor mange forsøgslaboratorier i EU arbejder på indeværende tidspunkt på kontrakt?

I hvilket omfang kan Kommissionen kontrollere forsøgsdyrs vilkår i disse anlæg?

Svar afgivet på Kommissionens vegne af Margot Wallström

(5. marts 2004)

Kommissionen er blevet informeret om behandlingen af menneskeaber på Covance dyreforsøgslaboratorierne i Münster (i Nordrhein-Westfalen) i Tyskland.

En efterfølgende Kommissionsundersøgelse viste, at de tyske myndigheder hurtigt havde taget affære. I henhold til oplysninger fra Nordrhein-Westfalen har delstatens miljøminister givet dyrlæger instruktion om øjeblikkeligt at inspicere Covance-laboratorierne. De tyske myndigheder er desuden blevet enige om at indlede proceduren med henblik på at inddrage Covance's tilladelse til at holde laboratoriedyr. Den offentlige anklager er ligeledes blevet inddraget i sagen. Da de tyske myndigheder har grebet behørigt ind, ser Kommissionen i øjeblikket ikke nogen grund til foretage yderligere undersøgelser i denne sag.

Direktiv 86/609/EØF om beskyttelse af dyr, der anvendes til forsøg og andre videnskabelige formål, kræver, at brugervirksomheder skal være registreret hos de nationale myndigheder. I henhold til artikel 13 skal medlemsstaterne kun offentliggøre statistiske oplysninger om antallet af dyr, der anvendes til forsøg. Kommissionen ligger derfor ikke inde med statistiske oplysninger om antallet af registrerede laboratorier i EU.

I henhold til direktiv 86/609/EØF er det de nationale myndigheders opgave at kontrollere laboratorier, der udfører dyreforsøg.

(1) EFT L 358 af 18.12.1986, s. 1.
DA Den Europæiske Unions Tidende CE 84/167

(2004/C 84 E/0205)

SKRIFTLIG FORESPØRGSEL E-0139/04

af Ilda Figueiredo (GUE/NGL) til Kommissionen

(26. januar 2004)

Om: Finansiel støtte til tilknytning af øerne Flores og Corvo til fiberoptisk undervandskabel

Alle områder i Portugal bortset fra øerne Flores og Corvo i den autonome region Azorerne er nu tilknyttet det fiberoptiske undervandskabel, som EF har medfinansieret, hvilket er en alvorlig forskelsbehandling for beboerne på disse øer.

Er det muligt at yde fællesskabsstøtte, navnlig af finansiel art, for at øerne Flores og Corvo kan blive tilknyttet dette kabel?

Svar afgivet på Kommissionens vegne af Michel Barnier

(23. februar 2004)

Det fiberoptiske undervandskabel mellem Azorerne og fastlandet og det fiberoptiske undervandskabel mellem disse øer (bortset fra øerne Flores og Corvo) er finansieret under EU-programmet REGIS II. Prisen for det første beløb sig til ca. 16,6 mio. EUR og det andet til ca. 12,5 mio. EUR. Projekterne er blevet medfinansieret af Den Europæiske Fond for Regionaludvikling (EFRU) med henholdsvis 12,5 og 9,35 mio. EUR. REGIS II-programmet var et EU-initiativ for perioden 1994-1999.

Fremlæggelsen af ansøgninger og afgørelsen om tildeling af støtte påhvilede de regionale myndigheder, som søgte at gennemføre så mange projekter som muligt på den mest effektive måde. Øerne Flores og Corvo har en samlet befolkning på 4 400 indbyggere og ligger 140 sømil (ca. 200 km) fra Faial, som er den nærmeste ø, og ca. 500 km fra den ø, der har den største befolkning (San Miguel). På grund af udgifterne til dækning af disse to øer med fiberoptiske kabler blev det besluttet at anvende andre tekniske midler til betjening af dem (radiokædeforbindelse og satellit).

Det operationelle POSI-program ville kunne omfatte denne type projekt, men ved godkendelsen af projekter skal der ligeledes tages hensyn til deres rentabilitet i forhold til den eksisterende og forventede trafik og til resultaterne i forbindelse med eksisterende alternative løsninger. Godkendelsen af de indsendte projekter påhviler programforvalteren og forvaltningsenheden (på nationalt plan), og der skal i den forbindelse tages hensyn til de opstillede prioriteter, fastlagte udvælgelseskriterier og projektets økonomiske bæredygtighed, således at det operationelle program får den størst mulige effekt samtidigt med, at de gældende regler, herunder vedrørende konkurrence, overholdes.

Som en opfølgning af det memorandum, Portugal, Frankrig og Spanien fremlagde for Kommissionen i juni 2003, ser Kommissionen i øjeblikket nærmere på forbindelserne mellem regionerne i den yderste periferi og resten af EU og måder til at øge tilgængeligheden for disse regioner.
DA Den Europæiske Unions Tidende CE 84/651

(2004/C 84 E/0733)

SKRIFTLIG FORESPØRGSEL E-0671/04

af Proinsias De Rossa (PSE) til Kommissionen

(9. marts 2004)

Om: Irlands manglende oplysninger om CO2-emissioner fra nye personbiler

Hvilket svar — om noget — har Kommissionen modtaget fra den irske regering på den begrundede udtalelse, som Irland modtog i april 2002, og som blev offentliggjort i IP/02/553, vedrørende Irlands manglende oplysninger om CO2-emissioner fra nye personbiler i overensstemmelse med beslutning nr. 1753/2000/EF (1) af 22. juni 2000? Hvilke foranstaltninger har Kommissionen truffet eller påtænker den at træffe i sagen?

Svar afgivet på Kommissionens vegne af Margot Wallström

(16. april 2004)

Overtrædelsesproceduren, som det ærede medlem (2) henviser til, skyldes, at Irland ikke havde forelagt overvågningsdata for kuldioxid (CO2) emissioner fra nye personbiler for 2000 i henhold til Europa-Parlamentets og Rådets beslutning nr. 1753/2000/EF af 22. juni 2000 om en overvågningsmekanisme for de gennemsnitlige specifikke CO2-emissioner fra nye personbiler. Da Irlands svar på Kommissionens skrivelse ikke frembragte de manglende oplysninger, besluttede Kommissionen at indklage Irland for EF-Domstolen, og et søgsmål blev indgivet i juni 2003. I løbet af domstolsprøvelsen forelagde Irland data for 2000 og 2001. Kommissionen fandt, at der dermed ikke længere forelå en overtrædelse, og den besluttede i december 2003 at afslutte sagen ved Domstolen.

(1) EFT L 202 af 10.8.2000, s. 1.

(2) 2001/2203.
DA Den Europæiske Unions Tidende CE 84/751

(2004/C 84 E/0846)

SKRIFTLIG FORESPØRGSEL E-0023/04

af Jonas Sjöstedt (GUE/NGL) til Kommissionen

(20. januar 2004)

Om: Mangelfuld information af Kommissionen om Botniabanen

Kommissionen har imødekommet den svenske regerings anmodning om at udvide Botniabanen østpå, fordi rejsetiden og driften ansås for at være »afgørende grunde« for opdagelse af Nordeuropas største delta, der er klassificeret som Natura 2000-område.

Allerede inden anmodningen sidste forår gjorde banestyrelsen besparelser på den østlige linjeføring, som gør de »afgørende grunde« overflødige. Ifølge kabinetschef Rolf Annerberg er Kommissionen ikke blevet informeret herom. Regeringen har givet tilladelse til banen og besparelsen. Vil Kommissionen acceptere regeringens mangelfulde information?

Svar afgivet på Kommissionens vegne af Margot Wallström

(2. marts 2004)

Kommissionen har ikke fået meddelelse om nogen ændringer i planen for Botniabanen, som skulle fjerne de afgørende grunde, der ligger bag den positive udtalelse om projektet. Kommissionen vil bede de svenske myndigheder om at gøre rede for de omtalte ændringer i projektets udformning. Kommissionen underretter det ærede medlem om resultatet af dens videre undersøgelser.